open-index/open-wikipedia-markdown huggingface dataset:
জলপান্না

**জলপান্না** (বৈজ্ঞানিক নাম: *Graphium cloanthus(Cramer)*) এক প্রজাতির বড় আকারের প্রজাপতি, যার মূল শরীরটা কালচে খয়েরী বর্ণের এবং ডানায় বেগুনী নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য।

## আকার

প্রসারিত অবস্থায় জলপান্নার ডানার দৈর্ঘ্য ৮৫-৯৫ মিলিমিটার হয়।
## উপপ্রজাতি
ভারতে প্রাপ্ত জলপান্না এর উপপ্রজাতি হল-
* *Graphium cloanthus cloanthus* Westwood, 1841 – Himalayan Glassy Bluebottle
## বিস্তার

এই প্রজাপতিটি ভারতের জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ৯০০০ফুট উচ্চতা পর্যন্ত দেখা যায়। এছাড়া নেপাল, ভুটান, বাংলাদেশ, মায়ানমার এবং পাকিস্তানেও এদের পাওয়া যায়।

## বর্ণনা

এই প্রজাপতিটির দুই ডানার আঁচলে সবজে-নীল রঙের পটি দেখা যায়। ডানার এই অংশের স্বচ্ছতা দেখলে মনে হয় যেন নীলচে সবুজ পাতলা কাঁচ বসানো আছে। পিছনের ডানার নিচের পিঠে কয়েকটা কালো বিন্দু যুক্ত লাল ছোট ছোপ দেখা যায়। 
## আচরণ
স্ত্রী এবং পুরুষ উভয় জলপান্নাদের লেজ দেখা যায়। এরা ওড়ে দ্রুত গতিতে। ফুলের মধুর প্রতি আকর্ষণ দেখা যায়। পুরুষ জলপান্নাদের ভিজে বালিতে অন্যান্য প্রজাতির প্রজাপতিদের সাথে জলপান করতে দেখা যায়। এরা গাছের চারিপাশে চক্রাকারে দ্রুত উড়ান দিতে পছন্দ করে।

## বৈশিষ্ট্য
### শূককীট
* শূককীটগুলি সবুজ বর্ণের এবং মাথার বর্ণ হয় সবজেটে হলুদ। ১৩ নং দেহখন্ডে নীলচে-সবুজ রঙের হয়। দেহের দৈর্ঘ্য বরাবর পিঠের উপর একটু পাশ ঘেঁষে একটি হলুদ-সাদা রঙ মেশানো রেখা দেখা যায়।

#### আহার্য উদ্ভিদ
এই শূককীট Anonaceae পরিবারভুক্ত Miliusa velutina, Lauraceae এবং Magnoliaceae ইত্যাদি গাছের পাতার রসালো অংশ আহার করে।

### মূককীট
* জলপান্নার মূককীট উজ্জ্বল সবুজ বর্ণের হয়। এদের পিঠের দিকে হলুদ রঙের উঁচু অংশ দেখা যায়।

## চিত্রশালা

Image:Graphium cloanthus kuge.jpg| ফুলের মধু পান করছে একটি জলপান্না


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:প্রজাপতি
বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
বিষয়শ্রেণী:সিকিমে প্রাপ্ত প্যাপিলিওনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:পিটার ক্রেমার কর্তৃক নামকরণকৃত ট্যাক্সা
অ্যাডারস মাউথ

**ম্যালাক্সিস** *(বৈজ্ঞানিক না Malaxis)* বর্গটি **অ্যাডারস মাউথ** নামেই পরিচিত। এই বর্গটি উপ-পরজীবি (semi epiphytic) অর্কিড পরিবারভুক্ত। 

## শব্দপ্রকরণ

*ম্যালাক্সিস* বর্গীয় নামটি গ্রিক শব্দজাত যার অর্থ হল মসৃণ ("smooth") এবং এটি পাতার কোমল বিন্যাসকে বোঝাতে ব্যবহৃত হয়। 

## উপপ্রজাতি

আনুমানিক ১৮২টি প্রজাতি দেখা যায়, যাদের মধ্যে অধিকাংশই ক্রান্তীয় আবহাওয়ায় পরিলক্ষিত হয়। তবে কিছু প্রজাতি অবশ্য নাতিশীতোষ্ণ অঞ্চলে দেখা যায়।

## বর্ণনা

এই উদ্ভিদগুলিকে এদের লিঙ্গরূপ হিসাবে চরিত্রার্পিত করা হয়, কারণ এদের সুস্পষ্ট ছদ্ম-কন্দ রয়েছে। এই ছদ্ম-কন্দ অর্থাৎ কন্দ বা ব্লাবের সমতুল্য বৈশিষ্ট্যপূর্ন, এই গুলি ক্ষুদ্র আকৃতির কিন্তু সুস্পষ্ট ভাবে পরিলক্ষিত হয়। লুক্কায়িত শীথ (sheaths)গুলি একটির উপর আরেকটি সাজানো। পাতাগুলি নরম, সাধারণত সবুজ বর্ণের এবং বৃহদাকৃতি সমান্তরাল শিরাবিশিষ্ট সুস্পষ্ট। কিন্তু মাঝেমধ্যে ফুল ফোটার সময় সমান্তরাল শিরাগুলি দৃশ্যমান হয় না। এদের পুষ্পবিন্যাস লম্বালম্বি হয় এবং ফুলের বিন্যাস দীর্ঘ ও পাতলা। ফুলগুলি অক্ষবরাবর প্রায় একই জায়গা থেকে সৃষ্টি হয়, একে পুষ্পের ছত্রবিন্যাস (umbels) বলা হয়।

ফুলগুলি খুব ছোট, সহজে ঝরে যায়, মাংসল, পুষ্পবৃন্তের চারিদিকে পরিবেষ্টিত। ওষ্ঠাকৃতি অংশটি বৃন্তস্তম্ভের মধ্যে শায়িত থাকে। পাপড়িগুলি পিছনদিকে বাকাঁনো এবং বৃত্যাংশ (sepals) অপেক্ষা পাপড়িগুলি অনেক সরু আকৃতির।

## বিতরন এবং বাসস্থান

এই পুষ্প প্রজাতি এক সুবিশাল সংখ্যাগুরু অংশের দেখা পাওয়া যায় ওসানিয়া, আফ্রিকা এবং এশিয়া মহাদেশে। শুধুমাত্র দশটি প্রজাতি ব্রাজিল জাত; যেখানকার রুক্ষ, শুষ্ক জঙ্গলে, গাছ-পালার মৃত অংশে এদের দেখা যায়।

## চিত্রশালা

Image:Malaxis densiflora.jpg|ভারতে প্রাপ্ত *Malaxis densiflora*


## তথ্যসূত্র

## বহিঃসংযোগ

বিষয়শ্রেণী:অর্কিড
বিষয়শ্রেণী:ফুল
বিষয়শ্রেণী:উদ্ভিদ
বাড়েরা নদী

**বাড়েরা নদী** বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। এই নদীতে সারাবছর পানিপ্রবাহ থাকে না। ময়মনসিংহ শহরের সব নোংরা পানি এই নদীতে গিয়ে পড়ে। এই নদীতে জোয়ারভাটা খেলে না। নদীটিতে সাধারণত বন্যা হয় না।

## প্রবাহ
বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে আকুয়া ইউনিয়নে প্রবেশ করেছে এবং আকুয়া-বাড়েরা-ঘাগরা অঞ্চলে এটি **বাড়েরা নদী** নামে পরিচিত। ভাবখালি ইউনিয়নে এটি ** [[পাগারিয়া-শিলা নদী|পাগারিয়া নদী]]** নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।

## গ্যালারি

Barera river at Akua 2.jpg|thumb|আকুয়া ইউনিয়ন পরিষদ কার্যালয়ের পাশে বাড়েরা নদী
Barera River2.JPG|ময়মনসিংহ সদরের বেলতলীতে ঢাকা-ময়মনসিংহ মহাসড়কের উপর পাগারিয়া সেতু থেকে বাড়েরা নদী।
Barera River Sluice Gate.JPG|বেলতলি টেকেরভিটা গ্রামে বাড়েরা নদীতে নির্মিত স্লুইস গেট।
Beltoli Sluice Gate.JPG|বাড়েরা নদীতে নির্মিত বেলতলী স্লুইস গেট।


## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:ত্রিশাল উপজেলা
কেন্দ্রীয় চলচ্চিত্র অনুমোদন পর্ষদ

**কেন্দ্রীয় চলচ্চিত্র অনুমোদন পর্ষদ** বা **সেন্সরবোর্ড** ভারতের কেন্দ্রীয় সরকার অধীন সংস্থা।  যা সাধারণত চলচ্চিত্র, ধারাবাহিক, বিজ্ঞাপন ইত্যাদি চলচ্চিত্রের প্রমাণিকরণ করে। উপরিউক্ত বিষয়গুলিকে তাদের প্রেক্ষাপটেরর উপর ভিত্তি করে বিভিন্ন শ্রেণী প্রদান করে যেমন (A)। এটি পরিচালনা করে ভারতের তথ্য ও সম্প্রচার মন্ত্রণালয়।

## শ্রেণী প্রদান প্রণালি
**কেন্দ্রীয় চলচ্চিত্র প্রমাণন পর্ষদ** সাধারণত ৪ প্রকারের শ্রেণী বিভাগ করে যথাঃ-

***U** বা **অ** **(অনির্ধারিত)** : এই শ্রেণীর ছবি যেকেউ দেখতে পারে এর জন্যে কোনো রকম বাধ্যবাধকতা নেই।
***A** বা **ব** **(বয়স্ক)** : এই শ্রেণীর চলচ্চিত্র শুধুমাত্র বয়ঃপ্রপ্ত অর্থাৎ ১৮ বা তা চাইতে বেশি বয়স্ক পাত্র/পাত্রীই দেখতে পরবে। 
***U**/**A** বা **অ**/**ব** : এই শ্রেণীরর ছবিতে মারপিটেরর দৃশ্য, যৌনতা ও অশ্লীলতাপূর্ণ আচরণের দৃশ্য থাকতে পারে; অর্থাৎ এধরনের চলচ্চিত্র অভিভাবকের অনুমতি বা তার উপস্থিতিতেই পাত্র/পাত্রী দেখতে পরবে।
***S** বা **বি** **(বিশেষ)** : এটি বিশেষ শ্রেণী।  এই শ্রেণীটি সাধারণত খুব কম প্রদান করা হয়।  এই শ্রেণীর চলচ্চিত্র বিশেষ দর্শকদের জন্যে বানানো হয় যেমন বৈজ্ঞানিক, ডাক্তার, ইঞ্জিনিয়ারদের জন্যে।

## আজ পর্যন্ত নির্বাচিত অধ্যাক্ষদের তালিকা

## তথ্যসূত্র

বিষয়শ্রেণী:ভারতে বিবাচন
বিষয়শ্রেণী:ভারতের চলচ্চিত্র সংস্থা
বিষয়শ্রেণী:তথ্য ও সম্প্রচার মন্ত্রক (ভারত)
বিষয়শ্রেণী:১৯৫২-এ বোম্বে রাজ্যে প্রতিষ্ঠিত
চোরখাই নদী

**চোরখাই নদী** বা **চুরখাই নদী** বাংলাদেশের ময়মনসিংহ জেলার ময়মনসিংহ সদর উপজেলার একটি নদী।

## প্রবাহ
চোরখাই নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই উপজেলার ভাবখালী ইউনিয়নের বাড়েরা নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
সিরখালি নদী

**সিরখালি নদী** বাংলাদেশের জামালপুর জেলা ও ময়মনসিংহ জেলার একটি নদী। নদীটি শীতলক্ষ্যা নদী-প্রবাহের অংশ। 

## প্রবাহ
সিরখালি নদী জামালপুর জেলার  জামালপুর সদর উপজেলার পুরাতন ব্রহ্মপুত্র নদী থেকে উৎপত্তি লাভ করে ময়মনসিংহ সদর, মুক্তাগাছা উপজেলা অতিক্রম করে ফুলবাড়িয়া উপজেলার কুশমাইল ইউনিয়নে আখিলা নদীতে পতিত হয়েছে। এই নদীতে জোয়ারভাটা খেলে না। তবে বর্ষাকালে নদীটিতে বন্যা হয়।

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:ফুলবাড়ীয়া উপজেলা
বিষয়শ্রেণী:জামালপুর জেলার নদী
বিষয়শ্রেণী:জামালপুর সদর উপজেলা
বিষয়শ্রেণী:মুক্তাগাছা উপজেলা
লিউশি শান

**লিউশি শান** হল কুয়েনলুন পর্বতমালার সর্বোচ্চ শৃঙ্গ। এর অবস্থান চীনের জিনজিয়াং প্রদেশ ও তিব্বতের সীমানায়। **আকসাই চীন - ১**, **লিউশি ফেং**, **কুনলুন - ১**, **কুনলুন গডেস**, প্রভৃতি নামেও এই শৃঙ্গটি পরিচিত।

এই শৃঙ্গটি কুয়েনলুন পর্বতমালার পশ্চিমাংশে অবস্থিত। এর উচ্চতা ৭১৬৭ মিটার বা ২৩,৫১৪ ফুট।। এই পর্বতের বরফটুপির পূর্ব ও পশ্চিম ঢালের গলিত জল দক্ষিণমুখে বয়ে এসে বদ্ধ হ্রদ আকসাই চীনকে জলে জোগান দেয়। অপরদিকে উত্তর ঢালের গলিত জল এসে পড়ে তারিম নদীর একটি উপনদী ইউরুংকাশ নদীর অববাহিকায়।

## লিউশি শান - ২
মূল শৃঙ্গটি থেকে মাত্র ১.৩৩ কিলোমিটার উত্তরে এই শৃঙ্গটি অবস্থিত। সমুদ্রপৃষ্ঠ থেকে এর উচ্চতা । কিন্তু এই দ্বিতীয় শৃঙ্গটির সুপ্রত্যক্ষতা মাত্র  ।

## লিউশি শান - ৩
লিউশি শান - ২ থেকে পূর্বে ১.৪৩ কিলোমিটার দূরেই আরেকটি  উচ্চ শৃঙ্গ রয়েছে - একে লিউশি শান - ৩ বলে অভিহিত করা হয়। তবে এই শৃঙ্গটিরও সুপ্রত্যক্ষতা যথেষ্ট কম, মাত্র ।

## পর্বতারোহনের ইতিহাস
১৯৮৬ সালের ১৬ আগস্ট একটি জাপানি পর্বতারোহী দল প্রথম লিউশি শানের মূল শৃঙ্গে আরোহণ করেন। এই লক্ষ্যে তারা পর্বতের দক্ষিণ দিকের ঢাল ব্যবহার করেছিলেন। প্রথম দিন যে দলটি এই শৃঙ্গে আরোহণ করেন তার সদস্য ছিলেন তেৎসুয়া বাবা, শিনজি কোবায়াশি, শুইয়া নাকাশিমা, ইউকিমাসা নুমানো ও মাসানোরি সাতো। পরের দিন যে দ্বিতীয় দলটি এই শৃঙ্গে পৌঁছান তার সদস্য ছিলেন তাকেশি মুরাতা, ইউকিকো কুকুজাওয়া, মিৎসুহিরো সুগাওয়ারা, শিগেরু মাসুইয়ামা এবং কেইশিকো হায়াসাকা।

## তথ্যসূত্র

## বহিঃসংযোগ
* summitpost.org
* "Liushi Shan" on Mountain-forecast.com

বিষয়শ্রেণী:এশিয়ার পর্বত
বিষয়শ্রেণী:চীনের পর্বত
বিষয়শ্রেণী:তিব্বতের পর্বত
বিষয়শ্রেণী:কুয়েনলুন পর্বতমালা
সরোপোডোমর্ফা

**সরোপোডোমর্ফা** (উচ্চারণ: **সও-রো-পও-ডো-মর্‌-ফা**; ˌsɔːrəˌpɒdəˈmɔːrfə) গ্রীক শব্দ। এর অর্থ "টিকটিকির মত পা-ওয়ালা প্রাণী"। এরা হল লম্বা গলাবিশিষ্ট তৃণভোজী সরিস্কিয়ান ডাইনোসরদের একটি অধুনা-বিলুপ্ত ক্লেড। সমস্ত সরোপড ও তাদের বিবর্তনীয় জ্ঞাতিরা এদের অন্তর্গত। সরোপড-রা সাধারণত হত বিশালায়তন, চতুষ্পদ, খুব লম্বা গলা ও লেজের অধিকারী এবং পৃথিবীর ইতিহাসে সর্বকালের বৃহত্তম স্থলচর প্রাণীগোষ্ঠী। বিবর্তনের ধারায় সরোপডদের পূর্বসূরী "প্রোসরোপড"-রা ছিল ক্ষুদ্রতর ও ক্ষেত্রবিশেষে দ্বিপদ গমনে সক্ষম। মেসোজোয়িক মহাযুগের অধিকাংশ জুড়ে সরোপোডোমর্ফরা ছিল প্রধান স্থলচর তৃণভোজী। আজ থেকে ২৩ কোটি বছর আগে মধ্য ট্রায়াসিকে এদের আবির্ভাব ও ৬ কোটি ৬০ লক্ষ বছর আগে ক্রিটেশিয়াস যুগের শেষে এদের বিলুপ্তি।

## বর্ণনা
সরোপোডোমর্ফরা সমসাময়িক অন্যান্য তৃণভোজীদের চেয়ে বেশি উঁচুতে গলা বাড়িয়ে গাছের পাতা চিবোতে পারত। উচ্চতা ছাড়া অন্যান্য শারীরিক বৈশিষ্ট্য থেকেও এই তত্ত্বের প্রমাণ পাওয়া যায়, যথা: খুব লম্বা গলার (দশটি বা তারও বেশি সংখ্যক দীর্ঘায়িত গ্রীবা কশেরুকাযুক্ত) শেষে হালকা ও ছোট করোটি। দেহের পিছনে এই লম্বা গলার ভারসাম্য বজায় রাখার জন্য এদের লেজও হত খুব লম্বা (অতিরিক্ত একটা, দুটো বা তিনটে পুচ্ছ কশেরুকা সংবলিত)।

এদের দাঁত হত দুর্বল, এবং আকারে চামচ বা গাছের পাতা সদৃশ। পেষক দাঁতের বদলে এদের পাকস্থলীতে থাকত গ্যাস্ট্রোলিথ জাতীয় পাথর, যা কার্যগতভাবে আজকের পাখি ও কুমীরদের গিজার্ড পাথরের অনুরূপ, অর্থাৎ শক্ত বা অপাচ্য উদ্ভিদ তন্তুকে পিষে পরিপাকের উপযোগী করে তোলাই ছিল এগুলোর কাজ। মুখের উপরের দিকটা সামনে ঝুঁকে এসে চঞ্চুসদৃশ এক গঠন নির্মাণ করত।

অন্যতম প্রাচীনতম সরোপোডোমর্ফ প্রজাতি *[[স্যাটার্নালিয়া (ডাইনোসর)|স্যাটার্নালিয়ার]]* আয়তন ছিল ছোট (১.৫&nbsp;মিটার, বা ৫&nbsp;ফুট লম্বা), কিন্তু ট্রায়াসিকের শেষভাগে এরাই বৃহত্তম তৃণভোজী প্রাণীগোষ্ঠীর স্থান দখল করে। এর পর জুরাসিক ও ক্রিটেশিয়াসে এদের আয়তন ক্রমশ বেড়েই চলে। বিবর্তনের শেষ লগ্নে উদ্ভূত *[[সুপারসরাস]]*, *[[ডিপ্লোডোকাস]]* ও *[[আর্জেন্টিনোসরাস]]* প্রভৃতি বৃহত্তম সরোপোডোমর্ফ প্রজাতির দৈর্ঘ্য দাঁড়িয়েছিল ৩০-৪০&nbsp;মিটার (১০০&ndash;১৩০&nbsp;ফুট) এবং দেহের ভরের সীমা ছাড়িয়ে গিয়েছিল ৬০,০০০–১,০০,০০০&nbsp; কিলোগ্রাম।

প্রাথমিকভাবে দ্বিপদী হলেও দেহের ভর বেড়ে ওঠার সাথে সাথে সরোপোডোমর্ফরা হাতির মত অভিকর্ষানুবর্তী চতুষ্পদ দেহগঠন লাভ করে, অর্থাৎ গমনের সময় তাদের চারটে পা-ই সব সময় দেহের ঠিক নিচে অবস্থান করে অল্প অল্প করে সামনে এগিয়ে যেত। ফলে তারা স্থায়ীভাবে অত্যন্ত মন্থর হয়ে যায়। বিবর্তনের অপর সরিস্কিয়ান ধারা থেরোপডদের সাথে তাদের সাধারণ পূর্বপুরুষ মাংসাশী ছিল বলে ধারণা করা হয় প্রাথমিক সরোপোডোমর্ফরা খুব সম্ভবত ছিল সর্বভুক। তৃণভোজী খাদ্যাভ্যাসের বিবর্তন তাদের লম্বা গলা ও দেহের আয়তনের বিবর্তনের সাথে তাল মিলিয়ে চলেছিল।

সরোপোডোমর্ফদের নাসারন্ধ্রের আয়তন হত বিশাল, এবং অগ্রপদে একটা করে নখযুক্ত বুড়ো আঙুল থাকত, যা হয়তো আত্মরক্ষার কাজে ব্যবহৃত হত। অবশ্য সরোপোডোমর্ফদের আত্মরক্ষার প্রধান অভিযোজন ছিল তাদের সুবিশাল আয়তন।

## জাতিজনি

২০১১ তে প্রকাশিত ফার্নান্দো ই. নোভাস প্রমুখের তত্ত্বানুসারী ক্ল্যাডোগ্রাম:

নিচে ২০১৫ খ্রিঃ ওটেরো প্রমুখ প্রকাশিত সরোপোডোমর্ফদের ক্ল্যাডোগ্রামটি দেওয়া হল।

## তথ্যসূত্র

বিষয়শ্রেণী:ডাইনোসর
মাহারি নদী

**মাহারি নদী** বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। নদীটির দৈর্ঘ্য ৩৭ কিলোমিটার, প্রস্থ গড়ে ৬০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাহারি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪।

## প্রবাহ
মাহারি নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই জেলার ত্রিশাল উপজেলার মাঠাবাড়ি ইউনিয়ন অবধি প্রবাহিত হয়ে খিরু নদীতে পতিত হয়েছে। এই নদীতে সারাবছর পানিপ্রবাহ থাকে না এবং জোয়ারভাটা খেলে না। নদীটিতে শুধু বর্ষাকালে পানি প্রবাহিত হয়। পলির প্রভাবে নদীর তলদেশ ভরাট হয়ে যাচ্ছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:ত্রিশাল উপজেলা
আলেক্সি কারেল

[থাম্ব|300px|১৯১২ সালে [নোবেল পুরস্কার গ্রহণের আগে অ্যালেক্সিস কারেল]]

**অ্যালেক্সিস কারেল** (ফরাসি :alɛksi kaʁɛl; জুন ২৮, ১৮৭৩ - ৫ নভেম্বর, ১৯৪৪ খ্রিষ্টাব্দ) ছিলেন একজন খ্যাতনামা ফরাসি চিকিৎসাবিদ। ফ্রান্সের লিঁঅ বিশ্ববিদ্যালয়ে পড়াশুনা করেছিলেন। ১৯০০ খ্রিষ্টাব্দে চিকিৎসাবিদ্যায় উপাধি লাভ করার পর তিনি প্রথমে ফ্রান্সের 'ফাক্যুলতে দ্য মেদসিন' ও পরে আমেরিকার শিকাগো বিশ্ববিদ্যালয়ে শরীরতত্ত্ববিদ্যা নিয়ে গবেষণা করেন। পরবর্তী কালে নিউইয়র্কের রকফেলার ইনস্টিটিড ফর মেডিক্যাল রিসার্চের সদস্য মনোনীত হন। রক্তবাহ সংক্রান্ত গবেষণায় উল্লেখযোগ্য কৃতিত্বের জন্য ১৯১২ খ্রিষ্টাব্দে তাকে নোবেল পুরস্কার দেওয়া হয়। ১৯২৪ ও ১৯২৭ সালে তিনি দু-বার 'আকাদেমি অফ সায়েন্সেস অফ দি ইউ.এস.এস.আর'- এর সাম্মানিক সদস্য নির্বাচিত হন। টিসু কালচার অর্থাৎ দেহকলার সংরক্ষণ ও বৃদ্ধি বিষয়ক তার গবেষণা স্মরণীয় হয়ে থাকবে। প্রথম বিশ্বযুদ্ধের সময় আঘাতপ্রাপ্ত সৈনিকদের ক্ষতের চিকিৎসার জন্য তিনি এক নতুন ধরনের চিকিৎসা পদ্ধতির উদ্ভাবন করেন। ১৯৩৫ সালে তিনি 'ম্যান দি আননোন' নামে একটি যুগান্তকারী গ্রন্থ রচনা করেন।

## আবিষ্কারের প্রেক্ষাপট
[থাম্ব|250px|বাম|ফ্রান্সের পঞ্চম রাষ্ট্রপতি [মেরি ফ্রাঙ্কোস সাদি কার্নো]]

১৮৯৪ সালের ২৪ জুন ফরাসি রাষ্ট্রপতি মেরি ফ্রাঙ্কোস সাদি কার্নো গুপ্তঘাতকের হাতে ছুরিকাহত হন, সে'সময় ক্যারেল ২১ বছরের তরুণ সার্জেন। ছুরিকাঘাতে কার্নোর পেটের রক্তবাহগুলি ভীষণ ক্ষতিগ্রস্ত হয়। যে ডাক্তার তার চিকিৎসা করছিলেন তিনি উপলব্ধি করেন যে রক্তবাহগুলির পর্যাপ্ত ক্ষতি ঘটায় তা পুনঃসংযোগ ঘটিয়ে রক্ত সঞ্চালন স্বাভাবিক রাখা অসম্ভব। সঙ্গত কারণে মধ্যরাতের পর অর্থাৎ ২৫ জুন সাদি কার্নো মারা যান। এই ঘটনা কারেলের উপর গভীর রেখাপাত করে এবং তিনি নিরলস পরিশ্রম ক'রে রোগীর দেহে রক্তদান ও রক্তবাহ অধিরোপণ (ট্রান্সপ্লান্টেশন অফ ব্লাড ভেসেলস) প্রক্রিয়া সহজসাধ্য ক'রে তোলেন। তিনি প্রথমত বিভিন্ন প্রাণিদেহে প্রয়োগ করেন এবং প্রতি ক্ষেত্রে তার উন্নতি সাধন করেন, যা আজকে ভাসক্যুলার সার্জারি নামে খ্যাত হয়ে আছে।

## অঙ্গ প্রতিস্থাপন
আলেকসিস ক্যারেল ও চার্লস এ লিণ্ডবার্গ যুগ্মভাবে দি কালচার অফ অরগ্যানস বইটি প্রকাশ করেন। ১৯৩০-এর দশকের মাঝামাঝি তারা দু-জন যৌথভাবে গবেষণা করে পারফিউসন পাম্প তৈরী করেন। এই যন্ত্রের সাহায্যে অস্ত্রপ্রচারের সময় রোগীর দেহের ভেতরকার অঙ্গকে সুবিধামত বাইরে নিয়ে আসা সম্ভব হয়। তাদের এই যুগান্তকারী আবিষ্কার পরবর্তীকালে ওপেন হার্ট সার্জারি, অঙ্গপ্রতিস্থাপন এবং কৃত্রিম হৃদযন্ত্রের সাহায্যে দেহকে সাময়িক সচল রাখার পদ্ধতিকে আরও অনেকদূর এগিয়ে দিয়েছে।

## ম্যান দি আননোন(১৯৩৫)
১৯৩৫ সালে প্রকাশিত কারেলের সাড়া জাগানো গ্রন্থ ম্যান দি আননোন (ফরাসি ভাষায়- L'Homme, cet inconnu) বেস্ট সেলারের তালিকাভুক্ত হয়। ঔষধ, পদার্থবিদ্যা ও জীবতত্ত্বের আলোকে সমাজ প্রকৃতির আলোচনাই এ'বইয়ের আলোচ্য বিষয়। এ বইয়ে তিনি একজন সমাজতাত্ত্বিকের ভূমিকায় মানব জাতির উদ্দেশ্যে তার নিজস্ব গবেষণা ও উপলব্ধি থেকে কিছু সামাজিক ব্যবস্থাপনার উল্লেখ করেছেন।

## তথ্যসূত্র

## বহিঃসংযোগ

বিষয়শ্রেণী:১৮৭৩-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ফরাসি নোবেল বিজয়ী
বিষয়শ্রেণী:ফরাসি রোমান ক্যাথলিক
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:লেজিওঁ দনরের নাইট
শাহ বন্দেগী ইউনিয়ন

**শাহবন্দেগী ইউনিয়ন** বাংলাদেশের বগুড়া জেলার একটি প্রশাসনিক এলাকা।  ইউনিয়নটিকে প্রশাসনিকভাবে  ১০নং শাহবন্দেগী ইউনিয়ন ডাকা হয়। ইউপি ভবন স্থাপন কাল  ২০০৬ ইংরেজি। কালের স্বাক্ষী বহনকারী করতোয়া নদীর তীরে গড়ে  ওঠা শেরপুর উপজেলার একটি ঐতিহ্যবাহী অঞ্চল হলো  শাহবন্দেগী ইউনিয়ন । কালের পরিক্রমায়   ইউনিয়নটি আজ শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় উজ্জ্বল।

## অবস্থান ও আয়তন
শাহবন্দেগী ইউনিয়ন রাজশাহী বিভাগের বগুড়া জেলার শেরপুর উপজেলার অন্তর্গত। ইউনিয়নটির আয়তন ১৪.৭০ বর্গ কিঃ মিঃ।

## ভৌগোলিক উপাত্ত
৯টি ওয়ার্ড, ৫টি  মোজা, ২০টি গ্রাম নিয়ে শাহবন্দেগী ইউনিয়ন  গঠিত। 
 শাহবন্দেগী ইউনিয়নের গ্রামসমূহ হচ্ছে-

## প্রশাসন
০১জন চেয়ারম্যান,  ০১জন সচিব এবং  ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে শাহবন্দেগী ইউনিয়ন প্রশাসন গঠিত। এছাড়াও ইউনিয়নের নিজস্ব ১০ জন গ্রাম পুলিশ রয়েছে। সচিব স্থায়ীভাবে নিয়োগপ্রাপ্ত। অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।

## জনসংখ্যা উপাত্ত
শাহবন্দেগী  ইউনিয়নের স্থায়ী অধিবাসীর সংখ্যা ৪৫,০০০ জন (প্রায়) (২০১১ সালের আদম শুমারি অনুযায়ী)

## শিক্ষা
শাহবন্দেগী ইউনিয়নে শিক্ষার হার  ৯০% (২০০১ এর শিক্ষা জরীপ অনুযায়ী)।  এখানে ০৪টি উচ্চ বিদ্যালয়, ২টি মাদ্রাসা, ০৬টি সরকারী প্রাথমিক বিদ্যালয় এবং ০৪টি রেজিষ্টি প্রাথমিক বিদ্যালয় রয়েছে।

## অর্থনীতি
এই ইউনিয়নে ০২টি সাপ্তাহিক হাট সহ  ০২টি স্থানীয় বাজার বিদ্যমান।  

## তথ্যসূত্র

বিষয়শ্রেণী:শেরপুর উপজেলার ইউনিয়ন
কাহালাই নদী

**কাহালাই নদী**  বাংলাদেশের ঠাকুরগাঁও জেলার পীরগঞ্জ উপজেলার একটি নদী।

## প্রবাহ
কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার হাজিপুর অঞ্চলের বিল থেকে উৎপন্ন হয়ে পশ্চিমবঙ্গে প্রবেশ করেছে। নদীটি বারোমাসি প্রকৃতির নয়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।

## উপনদী
ঠাকুরগাঁও জেলার পীরগঞ্জ উপজেলার নোহালী ও সিন্দুরনার মাঝ থেকে বেরিয়ে বাঁকা পথে কিছুদূর অগ্রসর হয়ে হারসুয়ার কাছে আমতলী বাজারে কাহালাই নদীর সংগে মিলিত হয়েছে জুলাই নদী। এর দৈর্ঘ্য ৩-৪ কিলোমিটার।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঠাকুরগাঁও জেলার নদী
বিষয়শ্রেণী:পীরগঞ্জ উপজেলা, ঠাকুরগাঁও
বিষয়শ্রেণী:বালিয়াডাঙ্গী উপজেলা
বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
গ্রহ ব্যবস্থা

**গ্রহ ব্যবস্থা**  () হল মাধ্যাকর্ষণ বলের দ্বারা পরস্পরের সাথে সর্ম্পৃক্ত এক ধরনের নন-স্টেলার মহাজাগতিক বস্তু বা বস্তু সমষ্টি যারা কোন একটি নির্দিষ্ট নক্ষত্রকে অথবা নক্ষত্র ব্যবস্থাকে (star system) প্রদক্ষিণ করে। সাধারণ ধারনায় বলা যায় এক বা একাধিক গ্রহ একটি বা দুইটি নক্ষত্রকে কেন্দ্র করে একটি গ্রহ ব্যবস্থা তৈরী করে। যদিও একটি গ্রহ ব্যবস্থায় বামন গ্রহ, প্রাকৃতিক উপগ্রহ, গ্রহানু, ধূমকেতু ইত্যাদির অস্তিত্বও থাকতে পারে।  আমাদের পৃথিবী সূ্র্যকে কেন্দ্র করে যে গ্রহ ব্যবস্থা গড়ে তুলেছে তার নাম ‘সৌরজগত’ বা Solar System। আমাদের সৌরজগতের বাইরে মহাবিশ্বের অন্য স্থানে যে গ্রহ ব্যবস্থা রয়েছে তাকে **exoplanetary system** বা বহির্গ্রহ ব্যবস্থা বলে।

১ নভেম্বর, ২০২১ পর্যন্ত মোট ৪,৮৬৪ টি বহির্গ্রহ পাওয়া গেছে যাদের অবস্থান ৩,৫৯৫ টি গ্রহ জগতে যার মধ্যে ৮০৩ টি গ্রহ জগতে একাধিক গ্রহ রয়েছে। 

## ইতিহাস

 ঐতিহাসিকভাবে সূর্যকেন্দ্রিক মতবাদ ভূ-কেন্দ্রিক মতবাদের সম্পূর্ণ বিপরীত। খুব সম্ভবত সূর্যকেন্দ্রিক মতবাদ প্রাচীন ভারতের বৈদিক সাহিত্যে প্রথম উল্লেখিত হয়। খ্রীস্টপূর্ব ৩য় শতাব্দীতে ধারনাটি গ্রীক ও পশ্চিমা দর্শনের প্রথম স্থান পায়।  অবশ্য সে সময়কার অন্যান্য প্রাচীন জ্যোতির্বিদরা এই ধারনার সমর্থন করেননি।

১৫৪৩ সালে  Nicolaus Copernicus এর প্রকাশিত গ্রন্থ De revolutionibus orbium coelestium এ সর্বপ্রথম সূর্যকেন্দ্রিক মতবাদ গানিতিকভাবে অনুমিত হয়। ১৭০০ শতাব্দীতে  Galileo Galilei, Johannes Kepler, এবং Isaac Newton পদার্থবিদ্যার আলোকে প্রমাণ করেন যে পৃথিবী সূর্যকে প্রদক্ষিণ করে।

## তথ্যসূত্র

বিষয়শ্রেণী:গ্রহ ব্যবস্থা
বাসুকি পর্বত

**বাসুকি পর্বত** ৬৭৯২মিটার উচ্চতার একটি পর্বতশৃঙ্গ। ভারতএর উত্তরাখণ্ড রাজ্যে অবস্থিত হিমালয়ের পর্বত্মালার অন্তর্গত এই বাসুকি পর্বত। পশ্চিম গাড়োয়াল হিমালয়ের পার্বত্যাঞ্চলের গঙ্গোত্রী পর্বতশ্রেনীর অন্তর্গত।

## ভূগোল

বাসুকি পর্বত গঙ্গোত্রী হিমবাহএর পূর্বে এবং চতুরঙ্গি হিমবাহএর দক্ষিণ দিকে অবস্থিত। বাসুকি পর্বতের দক্ষিণ প্রান্ত হতে একটি গিরিশ্রেনী অবস্থিত, ৬৭০২ মিটার উচ্চ, বাসুকির দক্ষিণ শিখর অবধি এবং তারপর এই গিরিশ্রেনী পশ্চিমে ভাগিরথী-১ (৬৮৫৬মিটার) অবধি বিস্তৃত রয়েছে। ৭০৭৫ মিটার উচ্চ সতোপন্থ পর্বতশিখর বাসুকি পর্বতের  দক্ষিণ-পূর্বে ৪.৯ কিলোমিটার দূরে অবস্থিত। এই দুই পর্বতের মাঝখানে অবস্থান করছে একটি উত্তরমুখী হিমবাহ যেটি চতুরঙ্গি হিমবাহকে সমৃদ্ধ করেছে।
 
## আরোহণ
১৯৭৩ খ্রীষ্টাব্দে ২রা অক্টোবর ইন্দো-টিবেটিয়ান সীমানা পুলিশ এই পর্বতের শীর্ষে আরোহণ করেন।

## তথ্যসূত্র

বিষয়শ্রেণী:পর্বতশৃঙ্গ
বিষয়শ্রেণী:ভারতের পর্বত
বিষয়শ্রেণী:উত্তরাখণ্ডের পর্বত
পাকিস্তানের বিশ্ব ঐতিহ্যবাহী স্থানের তালিকা

ইউনেস্কো বিশ্ব ঐতিহ্যবাহী স্থান হল মানবসভ্যতার অভিন্ন এক ঐতিহ্য যা হতে পারে সাংস্কৃতিক বা প্রাকৃতিক কোন স্থান। এ প্রোগ্রামটি ১৯৭২ সালে ১৬ ডিসেম্বর প্যারিসে অনুষ্ঠিত ইউনেস্কোর সাধারণ অধিবেশনে গৃহীত হয়েছিল। পাকিস্তান ১৯৭৬ সালের ২৩ জুলাই এই চুক্তিতে স্বাক্ষর করে। তখন থেকে এ পর্যন্ত পাকিস্তানের ৬টি স্থানকে বিশ্ব এতিহ্যবাহী স্থানের তালিকাভুক্ত করা হয়েছে এবং ১৮টি স্থান পরীক্ষা-নিরীক্ষার পর্যায়ে রয়েছে।

## বিশ্ব ঐতিহ্যবাহী স্থানসমূহ
টেবিলটিতে পাকিস্তানের প্রত্যেকটি বিশ্ব ঐতিহ্যবাহী স্থানের তথ্য তুলে ধরা হল:
:**নাম**: বিশ্ব ঐতিহ্যবাহী কমিটির অফিসিয়াল নামানুসারে (ইংরেজিতে)
:**অবস্থান**: পাকিস্তানের প্রসাশনিক অঞ্চল অনুসারে এবং ভূ স্থানাঙ্ক
:**সময়কাল**: সাধারণত নির্মাণ সময় ও তাৎপর্য অনুসারে
:**মানদণ্ড**: বিশ্ব ঐতিহ্যবাহী কমিটি দ্বারা সংজ্ঞায়িত
:**বিবরণ**: স্থান সম্পর্কে সংক্ষিপ্ত তথ্য, যদি প্রযোজ্য হয় তাহলে একটি বিপন্ন সাইট হিসাবে যোগ্যতাসম্পন্ন হওয়ার কারণ সহ

## পরীক্ষামূলক স্থানসমূহ
সদস্য রাষ্ট্রসমূহ তাদের পরীক্ষামূলক স্থানসমূহের একটি তালিকা তৈরির করতে পারে যা থেকে ওয়াল্ড হেরিটেইজ কমিটি বিশ্ব ঐতিহ্যবাহী স্থান নির্বাচন করবে। ২০১২ সাল পর্যন্ত পাকিস্তানের এরকম ১৮টি পরীক্ষমূলক স্থান রয়েছে।

## আরও দেখুন
* বাংলাদেশের বিশ্ব ঐতিহ্যবাহী স্থানের তালিকা
* ভারতের বিশ্ব ঐতিহ্যবাহী স্থানের তালিকা

## তথ্যসূত্র

## বহিঃসংযোগ

*https://web.archive.org/web/20121022094330/http://un.org.pk/iych/world-hert-pak.htm
*http://whc.unesco.org/en/statesparties/pk
*https://web.archive.org/web/20160304042939/http://www.pakistantravelforum.com/threads/unesco-world-heritage-sites-in-pakistan.79/

বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:বিশ্ব ঐতিহ্যবাহী স্থানের তালিকা
বিষয়শ্রেণী:পাকিস্তানের দর্শনীয় স্থানের তালিকা
লাচ্ছি নদী

**লাচ্ছি নদী**  বাংলাদেশের ঠাকুরগাঁও জেলার পীরগঞ্জ উপজেলার একটি নদী। লাচ্ছি নদীর দৈর্ঘ্য ১২ কিলোমিটার, প্রস্থ ১০ মিটার এবং গভীরতা ২.৫ মিটার। এই নদী অববাহিকার আয়তন ৫০ বর্গকিলোমিটার।

## প্রবাহ
লাচ্ছি নদী বাংলাদেশের ঠাকুরগাঁও জেলার পীরগঞ্জ উপজেলার কাচনা বিল থেকে উৎপন্ন হয়ে একই উপজেলার টাঙ্গন নদীতে পতিত হয়েছে। নদীটির প্রবাহ মৌসুমি প্রকৃতির। মার্চ-এপ্রিল মাসে প্রবাহ একেবারে থাকেই না। আগস্ট মাসে সর্বোচ্চ প্রবাহ থাকে। তখন নদীতে পানির পরিমাণ হয় ২ ঘনমিটার/সেকেন্ড। লাচ্ছি নদীটি জোয়ারভাটা প্রভাবিত নয়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:ঠাকুরগাঁও জেলার নদী
বিষয়শ্রেণী:পীরগঞ্জ উপজেলা, ঠাকুরগাঁও
ইসলামের ইতিহাসের সময়রেখা

__NOTOC__
ইসলামের ইতিহাসের এই **সময়রেখা** মূলত গ্রেগরীয় এবং ইসলামিক ক্যালেন্ডার সম্পর্কিত।

## গ্রেগরীয় ক্যালেন্ডার

;নগররাষ্ট্র এবং সার্বভৌম সময়কাল
* খ্রিষ্টীয় ষষ্ঠ শতাব্দী (১২৬ হিজরিপূর্ব – ২৩ হিজরিপূর্ব)

;মুসলিম বিশ্বজনীন সময়কাল এবং বিকেন্দ্রিকরণ
* খ্রিষ্টীয় সপ্তম শতাব্দী (২৩ হিজরিপূর্ব – ৮১ হিজরি)
* খ্রিষ্টীয় অষ্টম শতাব্দী (৮১ হিজরি – ১৮৪ হিজরি)
* খ্রিষ্টীয় নবম শতাব্দী (১৮৪ হিজরি – ২৮৮ হিজরি)
* খ্রিষ্টীয় দশম শতাব্দী (২৮৮ হিজরি – ৩৯১ হিজরি)
* খ্রিষ্টীয় একাদশ শতাব্দী (৩৯১ হিজরি – ৪৯৪ হিজরি)
* খ্রিষ্টীয় দ্বাদশ শতাব্দী (৪৯৪ হিজরি – ৫৯৭ হিজরি)
* খ্রিষ্টীয় ত্রয়োদশ শতাব্দী (৫৯৭ হিজরি – ৭০০ হিজরি)
* খ্রিষ্টীয় চতুর্দশ শতাব্দী (৭০০ হিজরি – ৮০৩ হিজরি)
;মুসলিম ভাঙনের সময়কাল
* খ্রিষ্টীয়পঞ্চদশ শতাব্দী (৮০৩ হিজরি –৯০৬ হিজরি)
* খ্রিষ্টীয় ষোড়শ শতাব্দী (৯০৬ হিজরি – ১০০৯ হিজরি])
* খ্রিষ্টীয় সপ্তদশ শতাব্দী (১০০৯ হিজরি – ১১১২ হিজরি)
* খ্রিষ্টীয় অষ্ঠাদশ শতাব্দী (১১১২ হিজরি – ১২১৫ হিজরি)
* খ্রিষ্টীয় ঊনবিংশ শতাব্দী (১২১৫ হিজরি – ১৩১৮ হিজরি)

;মুসলিম জাতীয় সময়কাল
* খ্রিষ্টীয় বিংশ শতাব্দী (১৩১৮ হিজরি – ১৪২১ হিজরি)
* খ্রিষ্টীয় একবিংশ শতাব্দী (১৪২১ হিজরি – ১৫২৪ হিজরি)

## ইসলামিক ক্যালেন্ডার

; ইসলামিক দিনসমূহ থেকে গ্রেগরীয়

## আরও দেখুন
* ইসলামি বিশ্বের বিজ্ঞান এবং প্রকৌশলের সময়রেখা
* ইসলামের ইতিহাস

## তথ্যসূত্র

## বহিঃসংযোগ
* Graphical Timeline of Islamic Rulers/Caliphate
রিকাস্টিং উওমেন: এসেস ইন কলোনিয়াল হিস্ট্রি

***রিকাস্তিং উওমেন: এসেস ইন কলোনিয়াল হিস্ট্রি***  **কুমকুম সানগারী** এবং **সুদেশ ভেদ**  এর লেখা, ১৯৮৯ এ প্রকাশিত বই। এই বইটি প্রকাশ করেছিল দিল্লির *[[যুবান বুক]]*, যা আগে কালি ফর উইমেন বলে পরিচিত ছিল। এই সংগ্রহটি তে পিতৃতন্ত্র, রাজকীয় অর্থনীতি, আইন, ধর্ম, সংস্কৃতি ইত্যাদির মধ্যে অন্তর্সম্বন্ধ দেখা হয়েছে। এই বইটি ঔপনিবেশিক ভারতের সংস্কার আন্দোলন, লিঙ্গ এবং বর্গের এক অন্য ইতিহাসের কথা বলে। ভারতীয় নারীবাদী আন্দোলনের এক অন্যতম অবদান বলে একে মনে করা হয়।

## বইটির  সংক্ষিপ্ত ভূমিকা

### লিঙ্গ ইতিহাস কাকে বলে

ইতিহাসকে নারীবাদী দৃষ্টিকোণ থেকে যখন নতুন করে লেখা হয়, তখন সবার প্রথমে একটি কথা মনে রাখতে হবে যে ইতিহাস লেখা টা কোনো স্বচ্ছ পদ্ধতি নয়। ইতিহাস কে লিখছে, কখন লিখছে, কি উদ্দেশ্য নিয়ে লিখছে, এসবের ওপরে নির্ভর করে কোন ইতিহাস লেখা হয় আর কার ইতিহাস অদৃশ্য থেকে যায়। ঐতিহাসিকের সামাজিক অবস্থান মানে বর্ণ, বর্গ, লিঙ্গ, তাত্ত্বিক অবস্থান (theoretical position), উনি কোন পরিস্থিতিতে ইতিহাস লিখছেন, ইত্যাদি নির্ধারণ করে উনি কোন ঘটনা ইতিহাসে নথিভুক্ত করা জরুরি বলে মনে করেন।

নারীবাদী ইতিহাসবেত্তা ''জোয়ান ওয়াল্যাচ স্কট'' বলেন যে নারীর ইতিহাস তিন প্রকারে পড়া যায়:

১. **অন্তর্ভুক্তির ইতিহাস**- এই ধরনের ইতিহাসে সুযোগ্যা প্রতিভাশালী নারীদের অবদান ইতিহাসে অন্তুর্ভুক্ত করা হয়। সুযোগ পেলে নারী রা পুরুষের থেকে কিছু কম নয়, সেটি এই ইতিহাসের মাধ্যমে নারীবাদী ঐতিহাসিকরা প্রমাণ করেছেন। অন্তুর্ভুক্তির ইতিহাস, ইতিহাসের মধ্যে নারী কে দৃশ্যমান করে তোলে।

২. **অবদানের ইতিহাস** -অবদানের ইতিহাস বলে যে ইতিহাসে নারী রা শুধু উপস্থিত ছিলেন তা নয়।  তাদের কাজের মাধ্যমে তারা ইতিহাসের গতি নির্ধারণ করেছেন। উদাহরণস্বরূপ বলা যায় ভারতের স্বাধীনতা সংগ্রামে নারীর অবদান।

৩.  **নিপীড়নের অথবা শোষনের ইতিহাস**- এই ইতিহাসে বলা হয় যে আদর্শ নারীর মাপকাঠি নারীর নিপীড়নের অন্যতম কারণ।  এই সময় ইতিহাসের মধ্যে নারী বিশ্লেষণের এক বিভাগ হিসেবে গণ্য হওয়া শুরু হলো।

### বইটির মূল বক্তব্য

## বই পর্যালোচনা

## আরও দেখুন
* http://www.jstor.org/stable/pdf/205034.pdf?acceptTC=true

## তথ্যসূত্র

বিষয়শ্রেণী:ভারতে নারীবাদ
বিষয়শ্রেণী:উপনিবেশিক ভারত
বিষয়শ্রেণী:নারী সম্পর্কিত বই
বিষয়শ্রেণী:নারীর ইতিহাস
বিষয়শ্রেণী:ভারত সম্পর্কিত বই
বিষয়শ্রেণী:নারীবাদ সম্পর্কিত বই
বিভব দ্বিগুণিতক

**বিভব দ্বিগুণিতক** () হলো একটি বিশেষ ধরনের তড়িৎ বর্তনী যা ইনপুট বিভবের মাধ্যমে ক্যাপাসিটর চার্জ করে ও বিশেষভাবে তা চালু ও বন্ধ করা হয় যেন আদর্শ ক্ষেত্রে আউটপুট বিভব ইনপুট বিভবের ঠিক দ্বিগুণ হয়। 
upright 0.93|left|থাম্ব
সহজভাবে বললে এই সার্কিট টি রেক্টিফায়ারের একটি গঠন মাত্র, যা ইনপুট হিসাবে এসি ভোল্টেজ গ্রহণ করে এবং আউটপুটে দ্বিগুণ ডিসি ভোল্টেজ প্রদান করে। 
সুইচিং উপাদান হিসাবে সাধারণ ডায়োড ব্যবহার করা হয় এবং সেগুলি ইনপুটের এসি ভোল্টেজ দ্বারা পরিচালিত হয়। এই পদ্ধতিতে ডিসি-টু-ডিসি ভোল্টেজ ডাবলার সুইচিং করা যায় না, বরং সুইচিং নিয়ন্ত্রণের জন্য আলাদা একটি ড্রাইভিং সার্কিট প্রয়োজন হয়।

## তথ্যসূত্র

## গ্রন্থতালিকা
*Ahmed, Syed Imran *Pipelined ADC Design and Enhancement Techniques*, Springer, 2010 .
*
*Campardo, Giovanni; Micheloni, Rino; Novosel, David *VLSI-design of Non-volatile Memories*, Springer, 2005 .
*
*Kories, Ralf; Schmidt-Walter, Heinz *Taschenbuch der Elektrotechnik: Grundlagen und Elektronik*, Deutsch Harri GmbH, 2004 .
*Liou, Juin J.; Ortiz-Conde, Adelmo; García-Sánchez, F. *Analysis and Design of MOSFETs*, Springer, 1998 .
*
*McComb, Gordon *Gordon McComb's gadgeteer's goldmine!*, McGraw-Hill Professional, 1990 .
*Mehra, J; Rechenberg, H *The Historical Development of Quantum Theory*, Springer, 2001 .
*Millman, Jacob; Halkias, Christos C. *Integrated Electronics*, McGraw-Hill Kogakusha, 1972 .
*Peluso, Vincenzo; Steyaert, Michiel; Sansen, Willy M. C. *Design of Low-voltage Low-power CMOS Delta-Sigma A/D Converters*, Springer, 1999 .
*
*Wharton, W.; Howorth, D. *Principles of Television Reception*, Pitman Publishing, 1971 .
*Yuan, Fei *CMOS Circuits for Passive Wireless Microsystems*, Springer, 2010 .
*Zumbahlen, Hank *Linear Circuit Design Handbook*, Newnes, 2008 .

বিষয়শ্রেণী:তড়িৎ বর্তনী
বিষয়শ্রেণী:বৈদ্যুতিক শক্তি রূপান্তর
বিষয়শ্রেণী:অ্যানালগ বর্তনী
বিষয়শ্রেণী:বৈদ্যুতিন নকশা
ইনায়েতউল্লাহ খান

**ইনায়েতউল্লাহ খান সেরাজ** (২০ অক্টোবর ১৮৮৮ – ১২ আগস্ট ১৯৪৬) ১৯২৯ সালের জানুয়ারী মাসে তিন দিনের জন্য আফগানিস্তানের বাদশাহ ছিলেন। তিনি প্রাক্তন আফগান আমীর হাবিবউল্লাহ খানের পুত্র ছিলেন। হাবিবউল্লাহ কালাকানির সিংহাসন দখলের ফলে তার সংক্ষিপ্ত রাজত্বকাল শেষ হয়।

১৯২৯ খ্রিষ্টাব্দের ১৪ জানুয়ারি মধ্যরাতে আমানউল্লাহ খান তার বড় ভাই ইনায়েতউল্লাহ খানের হাতে ক্ষমতা হস্তান্তর করে কান্দাহারের পথে কাবুল থেকে পালানোর চেষ্টা করেন। হাবিবউল্লাহ কালাকানির অনুসারীরা তাঁকে ধাওয়া করে, তবে তিনি পালাতে সক্ষম হন।

আমানউল্লাহ খানের প্রস্থানের পর হাবিবউল্লাহ কালাকানি বাদশাহ ইনায়েতউল্লাহ খানকে আত্মসমর্পণ বা যুদ্ধ যেকোনো একটা বেছে নেয়ার জন্য চিঠি লেখেন। ইনায়েতউল্লাহ খান উত্তর দেন যে তিনি কখনো বাদশাহ হতে চাননি। তিনি সিংহাসন ত্যাগে রাজি হন। এরপর হাবিবউল্লাহ কালাকানি এর বাদশাহ হন। ইনায়েতউল্লাহ খান এরপর বিমানযোগে কাবুল ত্যাগ করেন। বাকি জীবন তিনি নির্বাসনে কাটিয়েছিলেন।

## তথ্যসূত্র

## বহিঃসংযোগ

বিষয়শ্রেণী:আফগানিস্তানের রাজা
বিষয়শ্রেণী:১৮৮৮-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:পশতু ব্যক্তি
বিষয়শ্রেণী:ক্ষমতাচ্যুত রাজশাসক
৬ষ্ঠ শতাব্দীতে মুসলিম ইতিহাসের সময়রেখা

## ৬ষ্ঠ শতাব্দী (৫০০–৬০০)
১২৬ হিজরিপূর্ব‌ - ২৩ হিজরিপূর্ব 
* ৫৪৫:  মুহাম্মদ এর পিতা আবদুল্লাহর জন্ম (আনুমানিক তারিখ) 
* ৫৭০: হস্তিবর্ষ। মুহাম্মাদের জন্মের ৫০-৬০ দিন আগে, ইয়েমেনের ভাইসরয় আবরাহা কাবা ধ্বংস করার জন্য তার হস্তীবাহিনী নিয়ে মক্কায় পৌঁছান।
* ৫৭০: মুহাম্মাদের জন্ম।
* ৫৭৩: মুহাম্মাদের জ্যেষ্ঠ সাহাবী এবং তার শ্বশুর আবু বকরের জন্ম।
* ৫৭৬: মুহাম্মাদের মাতা আমিনা বিনতে ওয়াহাবের মৃত্যু (আনুমানিক তারিখ)।
* ৫৭৬: মুহাম্মাদের দ্বিতীয় চাচাতো ভাই এবং দুইবার জামাতা উসমানের জন্ম।
* ৫৭৮: মুহাম্মাদের দাদা আবদুল মুত্তালিবের মৃত্যু (আনুমানিক তারিখ)।
* ৫৭৯/৫৮২: মুহাম্মাদ তার চাচা আবু তালিবের সাথে সিরিয়ায় ভ্রমণ করেন। সেখানে বহিরা নামক একজন খ্রিস্টান সন্ন্যাসী দাবি করেন যে, মুহাম্মাদের মধ্যে একজন ইব্রাহিমীয় নবীর চিহ্ন রয়েছে। (আনুমানিক তারিখ)।
* ৫৮২: মুহাম্মাদের জ্যেষ্ঠ সাহাবী এবং তার শ্বশুর উমরের জন্ম।
* ৫৯৪: মুহাম্মাদ খাদিজার বাণিজ্য কাফেলা নিয়ে সিরিয়ায় যান এবং ফিরে আসেন (আনুমানিক তারিখ)।
* ৫৯৫: মুহাম্মাদ খাদিজাকে বিয়ে করেন (আনুমানিক তারিখ)।
* ৫৯৮: মুহাম্মাদ ও খাদিজার প্রথম সন্তান কাসিমের জন্ম।
* ৫৯৯: মক্কা নগরীতে আলী ইবনে আবী তালিবের জন্ম। তিনি মুহাম্মাদের চাচাতো ভাই এবং জামাতা।
* ৬০০: মুহাম্মাদ ও খাদিজার জ্যেষ্ঠ কন্যা এবং দ্বিতীয় সন্তান জয়নবের জন্ম।
* ৬০০: মুহাম্মাদের প্রথম সন্তান কাসিমের মৃত্যু।

## তথ্যসূত্র

বিষয়শ্রেণী:মুসলিম ইতিহাসের সময়রেখা
বিষয়শ্রেণী:৬ষ্ঠ শতাব্দীতে ইসলাম
বিষয়শ্রেণী:শতাব্দী অনুযায়ী ইসলাম
বিষয়শ্রেণী:৬ষ্ঠ শতাব্দীর ধর্ম
মুহাম্মদ আল-মাহদি আস-সেনুসি

**মুহাম্মাদ আল-মাহদি বিন সাইয়িদ মুহাম্মাদ আস-সানুসি** () যিনি **সাইয়িদ মুহাম্মদ ইবনে মুহাম্মদ ইবনে মুহাম্মদ আল-মাহদি আল-সানুসি** নামেও পরিচিত (১৮৪৪ - ১৯০২) ছিলেন ১৮৫৯ থেকে ১৯০২ সাল পর্যন্ত সানুসি তরিকার সর্বো‌চ্চ নেতা।

## প্রারম্ভিক জীবন
মুহাম্মদ আল-মাহদি ছিলেন সেনুসি তরিকার প্রতিষ্ঠাতা মুহাম্মদ ইবনে আলি আস-সেনুসির পুত্র। তিনি উত্তর সিরেনাইকার বাইদায় জন্মগ্রহণ করেছেন। এটি বর্তমানে লিবিয়ার অন্তর্গত। পিতার মৃত্যুর পর ১৮৫৯ খ্রিষ্টাব্দে তিনি তার উত্তরসুরি হন। ১৮৫৬ খ্রিষ্টাব্দে উসমানীয়রা সেনুসিদের বাইদা উপকূল ত্যাগ করে মরুভূমির দিকে জাগবুব গ্রামের দিকে চলে যেতে বাধ্য করে। সেখানে তারা ইসলামি বিশ্ববিদ্যালয়, মসজিদ ও প্রাসাদ গড়ে তোলেন। পরবর্তীকালের সেনুসি নেতা ও লিবিয়ার বাদশাহ প্রথম ইদ্রিস এখানে জন্মগ্রহণ করেছিলেন।

## কুফরা
১৮৯৫ খ্রিষ্টাব্দে উসমানীয়রা পুনরায় সেনুসিদেরকে দক্ষিণে কুফরা মরূদ্যানে চলে যেতে বাধ্য করে। কুফরায় আল-মাহদি এল তাগ গ্রাম প্রতিষ্ঠা করেছিলেন। এখানে জাওয়িয়া ও মসজিদ গড়ে তোলা হয়। এখানে তার মাজার অবস্থিত তাই সেনুসি সদস্যদের কাছে এল-তাগ পবিত্র বিবেচিত হয়।

## সেনুসি তরিকা
আল-মাহদির নেতৃত্বে সেনুসি তরিকা প্রভাব ও বিস্তার দক্ষিণে আওদাই অঞ্চল ও চাদ হ্রদ অঞ্চলে বৃদ্ধি পায়। সাহিল ও মাগরেবের বাণিজ্যিক কাফেলাগুলোর আগমনের কারণে কুফরার মরূদ্যান বাণিজ্যের কেন্দ্র হয়ে উঠে। বণিকরা সেনুসি ধারণাকে দক্ষিণে দারফুর ও কানেম অঞ্চলসহ বিভিন্ন প্রত্যন্ত অঞ্চলে ছড়িয়ে দিয়েছিলেন।

## তথ্যসূত্র

*
*

বিষয়শ্রেণী:১৮৪৪-এ জন্ম
বিষয়শ্রেণী:১৯০২-এ মৃত্যু
বিষয়শ্রেণী:লিবিয়ার ইতিহাস
বিষয়শ্রেণী:বাইদা, লিবিয়া
বিষয়শ্রেণী:সানুসি রাজবংশ
বিষয়শ্রেণী:আলজেরিয়ান বংশোদ্ভূত লিবিয়ান ব্যক্তি
বিষয়শ্রেণী:১৯শ শতাব্দীর আরব ব্যক্তি
রাজীব ভট্টাচার্য

**রাজীব ভট্টাচার্য ** একজন ভারতীয় বাঙ্গালি পর্বতারোহী। ইনি এভারেস্ট পর্বতশৃঙ্গ আরোহণকারী অসামরিক ভারতীয় বাঙ্গালি এবং এভারেস্ট পর্বতশৃঙ্গ ছাড়াও আরও দুটি আট হাজারী পর্বতশৃঙ্গ সফল ভাবে আরোহণ করেন।

## শৈশব ও কৈশোর

## শিক্ষাগত যোগ্যতা

রাজীব ভট্টাচার্য বরানগর বিদ্যামন্দির বিদ্যালয় থেকে ১৯৯০ সালে দশম ক্লাস(মাধ্যমিক) পাশ করেন। তারপর তিনি ওই বিদ্যালয় থেকে দুই বছর পর ১৯৯২ সালে উচ্চমাধ্যমিক পাশ করেন।

## কর্মজীবন

## পর্বতারোহনের অভিজ্ঞতা

### পর্বতারোহনের প্রশিক্ষণ

### বিভিন্ন পর্বতারোহনে সাফল্য

### আট হাজারী পর্বতশৃঙ্গে সাফল্য

## সদস্যপদ

* সদস্য ওয়েস্ট বেঙ্গল মাউন্টেনিয়ারিং এন্ড অ্যাডভেঞ্চার স্পোর্টস ফাউন্ডেশন, যুবকল্যাণ দপ্তর, পশ্চিমবঙ্গ রাজ্য সরকার

## পুরস্কার

* পশ্চিমবঙ্গ রাজ্য সরকারের পক্ষ থেকে রাধানাথ শিকদার-তেনজিং নোরগে অ্যাডভেঞ্চার পুরস্কার ২০১৩ সালে।

## চিত্রশালা

## আরো দেখুন

* বসন্ত সিংহ রায়
* দেবব্রত মুখার্জী
* দেবাশিস বিশ্বাস
* দীপঙ্কর ঘোষ
* উজ্জ্বল রায়
* দেবদাস নন্দী

## তথ্যসূত্র

## বহিঃসংযোগ

বিষয়শ্রেণী:ভারতীয় পর্বতারোহী
বিষয়শ্রেণী:এভারেস্ট জয়ী
বিষয়শ্রেণী:বাঙালি পর্বতারোহী
বিষয়শ্রেণী:বাঙালি মাউন্ট এভারেস্ট আরোহণকারী
আমনদামন নদী

**আমনদামন নদী** বাংলাদেশের ঠাকুরগাঁও জেলার বালিয়াডাঙ্গি উপজেলার একটি নদী। আমনদামন নদীর প্রবাহিত পথের দৈর্ঘ্য ১১ কিলোমিটার, প্রস্থ ৭০ মিটার এবং গভীরতা ৩.৫ মিটার। এই নদী অববাহিকার আয়তন ৩৩ বর্গকিলোমিটার।

## প্রবাহ
আমনদামন নদী বাংলাদেশের ঠাকুরগাঁও জেলার বালিয়াডাঙ্গি উপজেলার বেলহারা বিল থেকে উৎপন্ন হয়ে একই উপজেলার নাগর নদীতে পতিত হয়েছে। নদীটির পানিপ্রবাহ মৌসুমি প্রকৃতির। মার্চ-এপ্রিল মাসে পানিপ্রবাহ থাকে না। বর্ষার মৌসুমে আগস্ট মাসে বেশি পানিপ্রবাহ থাকে। তখন এই নদীতে পানিপ্রবাহের মাত্রা হয় ২ ঘনমিটার/সেকেন্ড। আর নদীর পানির গভীরতা হয় ৩.৫ মিটার। এই নদীটি জোয়ারভাটা প্রভাবিত নয়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঠাকুরগাঁও জেলার নদী
বিষয়শ্রেণী:বালিয়াডাঙ্গী উপজেলা
ফাজি লজিক

**ফাজি লজিক** এমন একটি যুক্তি ব্যবস্থা যেখানে কোন সমস্যার সমাধান ১ অথবা ০ ছাড়াও আরো বিভিন্ন উপায়ে দেওয়া যায়। বাইনারি ব্যাবস্থায় একটি সমস্যার সমাধান 'হ্যাঁ' অথবা 'না' - এই দু'টি উপায়ে দেয়া যায়। কিন্তু ফাজি লজিকে একটি সমস্যার সমাধান দুইয়ের অধিক উপায়ে দেওয়া যায়। উদাহরণস্বরূপ, যদি প্রশ্ন করা হয় 'এখন কি রাত?' বাইনারী ব্যবস্থায় উত্তর হবে - 'হ্যাঁ' অথবা 'না'; অন্যদিকে, ফাজি লজিকে হ্যাঁ অথবা না ছাড়াও আরো উত্তর হতে পারে - মধ্যরাত, শেষরাত, সুবহে সাদিক ইত্যাদি।

## ইতিহাস
১৯৬৫ সাথে সর্বপ্রথম ফাজি লজিক সম্পর্কে ধারণা দেন লতফি জাদেহ। তিনি একজন ইরানি ও আজারবাইজানী বংশোদ্ভূত মার্কিন কম্পিউটার বিজ্ঞানী।
লতফি জাদেহকে ফাজি লজিকের জনক বলা হয়। তবে ফাজি লজিক ১৯২০-এর দশকে রচিত হয়েছে, অসীম মূল্যবান যুক্তি হিসেবে- বিশেষ করে উকাসিউইচ এবং টারস্কি রচিত।

## ব্যবহার
ফাজি লজিকের ব্যবহার সর্বপ্রথম হয় জাপানে। বর্তমানে ফাজি লজিক পানির মান নিয়ন্ত্রণ, স্বয়ংক্রিয় রেল নিয়ন্ত্রণ, লিফট নিয়ন্ত্রণ, পারমাণবিক চুল্লি নিয়ন্ত্রণসহ গুরুত্বপূর্ণ নানা ক্ষেত্রে ব্যবহার হচ্ছে।

## উদাহরণ


```text
IF temperature IS very cold THEN stop fan
IF temperature IS cold THEN turn down fan
IF temperature IS normal THEN maintain fan
IF temperature IS hot THEN speed up fan
```


```text
NOT x = (1 - truth(x))
x AND y = minimum(truth(x), truth(y))
x OR y = maximum(truth(x), truth(y))
```



```text
x AND y = x*y
x OR y = 1-(1-x)*(1-y)
```



```text
x OR y = NOT( AND( NOT(x), NOT(y) ) )
x OR y = NOT( AND(1-x, 1-y) )
x OR y = NOT( (1-x)*(1-y) )
x OR y = 1-(1-x)*(1-y)
```



```text
x OR y = NOT( AND( NOT(x), NOT(y) ) )
x OR y = NOT( AND(1-x, 1-y) )
x OR y = NOT( (1-x)*(1-y) )
x OR y = 1-(1-x)*(1-y)
```


## আরও দেখুন

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
*
*
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র

বিষয়শ্রেণী:কম্পিউটার প্রযুক্তি
বিষয়শ্রেণী:অস্পষ্ট যুক্তিবিজ্ঞান
বিষয়শ্রেণী:পরিগণক বিজ্ঞানে যুক্তিবিজ্ঞান
বিষয়শ্রেণী:অ-ধ্রুপদী যুক্তিবিজ্ঞান
বিষয়শ্রেণী:ইরানি উদ্ভাবন
নৈহাটি জংশন রেলওয়ে স্টেশন

**নৈহাটি জংশন রেলওয়ে স্টেশন** হল শিয়ালদহ-রাণাঘাট রেলপথ ও নৈহাটি-ব্যান্ডেল লিঙ্কের একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলায় অবস্থিত। এই স্টেশনটি নৈহাটি ও আশেপাশের অঞ্চলকে পরিষেবা প্রদান করে। এটি ভারতের সবচেয়ে পরিচ্ছন্ন স্টেশনগুলির মধ্যে একটি। বিশেষত ঝা চকচকে অত্যাধুনিক ভূগর্ভস্থপথটি ( Subway) নৈহাটি স্টেশনের গর্বের বিষয় হয়ে দাড়িয়েছে। এর পূর্ববর্তী স্টেশন হল কাঁকিনাড়া রেলওয়ে স্টেশন।

## ইতিহাস
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি খুলে দেওয়া হয়। ইস্টার্ন বেঙ্গল রেলওয়ে হুগলি নদীর পূর্ব পাড়ে রেল পরিষেবা প্রদান করত। এই অঞ্চল সেই সময় অবিভক্ত ছিল।

১৮৮৭ সালে জুবিলি সেতু খুলে দেওয়া হলে নৈহাটি হাওড়া-বর্ধমান প্রধান রেলপথের ব্যান্ডেল স্টেশনের সঙ্গে যুক্ত হয়।

## বৈদ্যুতিকরণ
শিয়ালদহ-রানাঘাট সেক্টরটি ১৯৬৩-৬৪ সালে এবং ব্যান্ডেল-নৈহাটি লিঙ্ক ১৯৬৫-৬৬ সালে বৈদ্যুতিকরণ করা হয়।

## ক্যারেজ ও ওয়াগন ডিপো
নৈহাটির ক্যারেজ ও ওয়াগন ডিপোটি এয়ার ও ভ্যাকুওম ব্রেক পরীক্ষা এবং সিক লাইন মেরামতির কাজ করে। বাংলাদেশ-গামী ট্রেনগুলিকে এখানে পরীক্ষা ও মেরামত করা হয়।

## কোচিং টার্মিনাল
২০১২-১৩ সালের রেল বাজেটে নৈহাটিতে একটি নতুন কোচিং টার্মিনাল স্থাপনের প্রস্তাব দেওয়া হয়েছিল। বঙ্কিমচন্দ্র চট্টোপাধ্যায়ের স্মরণে একটি জাদুঘরের প্রস্তাবও দেওয়া হয়েছিল। 

## মাল্টিফাংশনাল কমপ্লেক্স
ভারতীয় রেল নৈহাটি রেলওয়ে স্টেশনের কাছে একটি মাল্টিফাংশনাল কমপ্লেক্স স্থাপনের পরিকল্পনা করেছে যাতে রেলপথ ব্যবহারকারীরা দোকান, ফুড স্টল ও রেস্তোরাঁ, বুক স্টল, টেলিফোন বুথ, ওষুধ ও মনিহারি দোকানের সুবিধা পেতে পারেন।

## নতুন সেতু
হুগলি নদীর উপর ২০৭ কোটি টাকা ব্যয়ে একটি নতুন  দীর্ঘ সেতু নির্মিত হয়েছে । এই সেতুটি ১৮৮৭ সালে নির্মিত জুবিলি সেতুর পরিবর্ত হিসেবে ব্যবহৃত হচ্ছে ।

## তথ্যসূত্র

## বহিঃসংযোগ
* Trains at Naihati
* 

বিষয়শ্রেণী:পশ্চিমবঙ্গের জংশন রেলওয়ে স্টেশন
বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:১৮৬২-এ ভারতে চালু রেলওয়ে স্টেশন
শিলিগুড়ি টাউন রেলওয়ে স্টেশন

**শিলিগুড়ি টাউন রেলওয়ে স্টেশন** হল ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে রেল-পরিষেবা প্রদানকারী তিনটি রেলওয়ে স্টেশনের অন্যতম (অন্য দুটি স্টেশন হল শিলিগুড়ি জংশন রেলওয়ে স্টেশন ও নিউ জলপাইগুড়ি রেলওয়ে স্টেশন)।

## ইতিহাস
১৮৭৮ সালে কলকাতা (পরবর্তীকালে শিয়ালদহ স্টেশন) স্টেশন থেকে দুটি ধাপে রেল যোগাযোগ স্থাপিত হয় - কলকাতা থেকে পদ্মা নদীর দক্ষিণ পাড়ে দামুকেয়া ঘাট পর্যন্ত  ব্রড গেজ লাইন এবং নদীপথে এপারে সে শিলিগুড়ি পর্যন্ত  লাইন। ১৮৮১ সালে  ন্যারো গেজ শিলিগুড়ি-দার্জিলিং লাইনটি যুক্ত হয়। ১৯২৬ সালে হার্ডিঞ্জ সেতু নির্মিত হল সমগ্র কলকাতা-শিলিগুড়ি লাইনটি  ব্রড গেজে রূপান্তরিত করা হয়। ১৯৪৭ সালে দেশভাগ হলে লাইনটি খণ্ডিত হয়ে পড়ে। কারণ, এই লাইনের একটি বৃহৎ অংশ পূর্ব পাকিস্তানের অন্তর্ভুক্ত হয়।

স্বাধীন ভারতে বারসোই ও কিশানগঞ্জ (যথাক্রমে মিটার গেজ ও ন্যারো গেজ লাইন) স্টেশনের মাধ্যমে আপৎকালীন যোগাযোগরক্ষাকারী বন্দ্যোবস্ত করা হ্য। ১৯৪৯ সালে নতুন শিলিগুড়ি জংশন রেলওয়ে স্টেশন এবং ১৯৬১ সালে নতুন ব্রড গেজ নিউ জলপাইগুড়ি জংশন রেলওয়ে স্টেশন গঠিত হয়।

এখানে, এই রেলওয়ে স্টেশন এ বহু বিখ্যাত ঐতিহাসিক ব্যক্তিত্বের পা পড়েছিল, কথিত আছে বাঘাযতীন (যতীন্দ্র নাথ মুখার্জী) এই স্টেশন-এ একসঙ্গে চার গোৱা সিপাহিদের সঙ্গে একাই লড়াই করে কাত করে দিয়েছিলেন।
বিশ্বকবি রবীন্দ্রনাথ ঠাকুর, তার মংপু এর বাড়ী যাওয়ার সময় এই স্টেশন এই পদার্পণ করতেন।
নেতাজী সুভাষ, দেশবন্ধু চিত্তরঞ্জন এবং আরও বহু মানুষের পদধূলি ধন্য এই স্টেশন এখন নীরব হয়ে পড়ে রয়েছে।

## তথ্যসূত্র

## বহিঃসংযোগ
*Trains at Siliguri Town railway station

বিষয়শ্রেণী:কাটিহার রেলওয়ে বিভাগ
বিষয়শ্রেণী:দার্জিলিং জেলার রেলওয়ে স্টেশন
বিষয়শ্রেণী:শিলিগুড়ির রেলওয়ে স্টেশন
বিষয়শ্রেণী:শিলিগুড়ির পরিবহন
বিষয়শ্রেণী:১৮৮০-এ ভারতে চালু রেলওয়ে স্টেশন
হাবিবউল্লাহ খান

**হাবিবউল্লাহ খান** (৩ জুন ১৮৭২ – ২০ ফেব্রুয়ারি ১৯১৯) ছিলেন আফগানিস্তানের আমির। ১৯০১ থেকে ১৯১৯ খ্রিষ্টাব্দ পর্যন্ত তিনি আমির ছিলেন। তিনি উজবেকিস্তানের সমরকন্দে জন্মগ্রহণ করেছেন। তিনি ছিলেন তার পিতা আমির আমির আবদুর রহমান খানের জ্যেষ্ঠ পুত্র।

হাবিবউল্লাহ খান আফগানিস্তানকে আধুনিক করতে চেয়েছিলেন। তিনি আফগানিস্তানে আধুনিক চিকিৎসা ও প্রযুক্তি স্থাপনের প্রচেষ্টা চালান। ১৯০৩ খ্রিষ্টাব্দে হাবিবউল্লাহ খান হাবিবিয়া উচ্চ বিদ্যালয় স্থাপন করেন। এছাড়া তিনি সামরিক একাডেমি প্রতিষ্ঠা করেছিলেন। দেশে তিনি সংস্কার কার্যক্রম চালান। তিনি আইন ব্যবস্থার সংস্কার করেন এবং অনেক কঠোর শাস্তির প্রথা বন্ধ করেন। তবে তার অন্যতম প্রধান উপদেষ্টা শাহজাদা আবদুল লতিফকে ধর্মত্যাগের অভিযোগে মৃত্যুদণ্ড দেয়া হয়েছিল। তাকে কাবুলে পাথর ছুড়ে হত্যা করা হয়। অন্যান্য সংস্কারের মধ্যে ছিল দমনমূলক অভ্যন্তরীণ গোয়েন্দা ব্যবস্থা ভেঙে দেয়া।

প্রথম বিশ্বযুদ্ধে উসমানীয় ও জার্মান পক্ষ আফগানিস্তানকে নিজেদের দলে আনার প্রচেষ্টা চালালেও তিনি আফগানিস্তানকে নিরপেক্ষ অবস্থায় রাখতে সক্ষম হন। তিনি ব্রিটিশ ভারতের সাথে উত্তেজনা কমিয়ে আনেন। ১৯০৫ খ্রিষ্টাব্দে এ জন্য মিত্রতা চুক্তি স্বাক্ষরিত হয় এবং ১৯০৭ খ্রিষ্টাব্দে তিনি সরকারি সফরে যান।

১৯১৯ খ্রিষ্টাব্দের ২০ ফেব্রুয়ারি লাগমান প্রদেশে শিকারের সময় হাবিবউল্লাহ খান নিহত হন। তার ভাই নাসরুল্লাহ খান এরপর তার উত্তরসুরি হন। তিনি মাত্র একসপ্তাহ ক্ষমতায় ছিলেন। এরপর তিনি হাবিবউল্লাহ খানের তৃতীয় সন্তান আমানউল্লাহ খান কর্তৃক ক্ষমতাচ্যুত ও বন্দী হন।

## সম্মাননা
*নাইট গ্র্যান্ড ক্রস অফ দ্য অর্ডার অফ সেইন্ট মাইকেল এন্ড সেন্ট জর্জ (জিসিএমজি) – ১৮৯৬
*নাইট গ্র্যান্ড ক্রস অফ দ্য অর্ডার অফ দ্য বাথ (জিসিবি) – ১৯০৭

## তথ্যসূত্র

## উৎস
*Ancestry.com

বিষয়শ্রেণী:১৮৭২-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:আফগানিস্তানের আমির
বিষয়শ্রেণী:আফগান রাজশাসক
বিষয়শ্রেণী:তাশখন্দের ব্যক্তি
বিষয়শ্রেণী:গুপ্তহত্যার শিকার রাজশাসক
বিষয়শ্রেণী:নিহত আফগান রাজনীতিবিদ
বিষয়শ্রেণী:পশতু ব্যক্তি
বিষয়শ্রেণী:আফগানিস্তানে নিহত ব্যক্তি
বিষয়শ্রেণী:অনারারি নাইটস গ্র্যান্ড ক্রস অফ দ্য অর্ডার অফ দ্য বাথ
বিষয়শ্রেণী:অনারারি নাইটস গ্র্যান্ড ক্রস অফ দ্য অর্ডার অফ সেইন্ট মাইকেল এন্ড সেইন্ট জর্জ
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:সমরকন্দের ব্যক্তি
বিষয়শ্রেণী:২০শ শতাব্দীতে খুন হওয়া রাজশাসক
বিষয়শ্রেণী:১৯১০-এর দশকে গুপ্তহত্যার শিকার রাজনীতিবিদ
ছোট ঢেপা নদী

**ছোট ঢেপা নদী**  বাংলাদেশের ঠাকুরগাঁও ও দিনাজপুর জেলার একটি নদী। ছোট ঢেপা নদীর প্রবাহিত পথের দৈর্ঘ্য ৪৮ কিলোমিটার, গড় প্রস্থ ৫০ মিটার এবং গভীরতা ২ মিটার। এই নদী অববাহিকার আয়তন ৮০ বর্গ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৫।

## প্রবাহ
ছোট ঢেপা নদী বাংলাদেশের ঠাকুরগাঁও জেলার সদর উপজেলার আউলিয়াপুর ইউনিয়নের সাসলাপিয়াল বিল থেকে উৎপন্ন হয়েছে। অতঃপর এই নদী দিনাজপুর জেলাধীন বীরগঞ্জ উপজেলার নিজপাড়া ইউনিয়নের ঢেপা নদীতে পতিত হয়েছে। নদীটির পানিপ্রবাহ মৌসুমি প্রকৃতির। বর্ষা মৌসুমে পর্যাপ্ত পরিসরে পানি প্রবাহিত হয়। এ নদীর ভাটি এলাকার কিছু অংশ ভাঙনপ্রবণ। শুষ্ক মৌসুমে নদীর উজান এলাকা পুরোপুরি শুকিয়ে যায়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঠাকুরগাঁও জেলার নদী
বিষয়শ্রেণী:বীরগঞ্জ উপজেলা
বিষয়শ্রেণী:ঠাকুরগাঁও সদর উপজেলা
রেউনিওঁ জাতীয় নারী ফুটবল দল

**রেউনিওঁ জাতীয় মহিলা ফুটবল দল** আফ্রিকার ফরাসী দ্বীপ রেউনিয়ের একটি জাতীয় ফুটবল দল। এটি ফিফার কোন সদস্য দেশ নয়। তারা মরিশাস, জিম্বাবুয়ে, উগান্ডা, দক্ষিণ আফ্রিকা এবং মিশরের সাথে আন্তর্জাতিক ম্যাচ খেলেছে। রেউনিওয়ে মহিলাদের জন্য দুটি লীগ অনুষ্ঠিত হয়ে থাকে। তারাও আফ্রিকার অন্যান্য দেশের মতই বিভিন্ন উন্নয়ন সমস্যার সম্মুখিন।

## ইতিহাস
রেউনিওঁ ফিফা স্বীকৃত জাতীয় দল নয়। ২০০০ সালে তারা আফ্রিকা মহিলা চ্যাম্পিয়নশীপে অংশগ্রহণ করে। বাছাইপর্বে তারা মিশরকে ৫-৪ গোলের ব্যবধানে পরাজিত করে মূলপর্বে খেলার যোগ্যতা অর্জন করে। চ্যাম্পিয়নশীপের প্রথম খেলায় রেউনিওঁ দক্ষিণ আফ্রিকার মোকাবেলা করে এবং তাতে ০-৩ গোলে হেরে যায়। দ্বিতীয় ম্যাচেও জিম্বাবুয়ের কাছে ১-২ ব্যবধানে হেরে যায়। তৃতীয় ও শেষ ম্যাচে উগান্ডার মোকাবেলা করে এবং ১-২ গোলে হেরে গিয়ে প্রতিযোগিতা থেকে বিদায় নেয়।

## পটভূমি ও উন্নয়ন

## তথ্যসূত্র

## বহিঃসংযোগ
* Réunion Island CAF Profile
*  Réunion Island Football Association site

বিষয়শ্রেণী:রেউনিওঁয়ে ফুটবল
বিষয়শ্রেণী:আফ্রিকার জাতীয় নারী ফুটবল দল
জোতবানী ইউনিয়ন

**জোতবানী ইউনিয়ন** বিরামপুর উপজেলার অন্তর্গত একটি প্রশাসনিক এলাকা। এর আয়তন ৩৬.৬০ বর্গ কিলোমিটার।

## জনসংখ্যার উপাত্ত
২০১১ সালের বাংলাদেশ আদমশুমারি অনুসারে, জোতবানী ইউনিয়ন এর জনসংখ্যা ১১,৩৮৭ এবং এর শিক্ষার হার ৭০%।

জোতবানী ইউনিয়নের মোট আয়তন ৯০৩৮ একর।

## অর্থনৈতিক অবস্থা
জোতবানী ইউনিয়নের অর্থনীতি প্রধানত কৃষি ভিত্তিক উৎপাদনের উপর নির্ভরশীল। এখানকার অধিকাংশ লোকজন শিক্ষকতা পেশায় জড়িত। এখানকার প্রধান প্রধান শিল্পকারখানা গুলোও ধান সহ কৃষিভিত্তিক বিভিন্ন পন্যের উপর নির্ভর করে গড়ে উঠেছে এবং এর মধ্যে চাল, গম, ভুট্টা, আলু, বেগুন ও টমেটো অন্তর্ভুক্ত। এছাড়াও গাভির খামার আছে।

## শিক্ষা প্রতিষ্ঠানসমূহ
এই ইউনিয়নে একটি মহাবিদ্যালয় (কেটরাহাট কলেজ) এবং কয়েকটি মাধ্যমিক উচ্চ বিদ্যালয় আর কয়েকটি  সরকারি ও বেসরকারি প্রাইমারি স্কুল রয়েছে।
* মাধ্যমিক বিদ্যালয়  
** টেগরা তকিপুর উচ্চ বিদ্যালয়
**কেটরা উচ্চ বিদ্যালয়
** শিবপুর উচ্চ বিদ্যালয়
**একইর মঙ্গলপুর উচ্চ বিদ্যালয়

## অর্থনীতি
জোতবানী ইউনিয়নের অর্থনীতি মূলত কৃষিনির্ভর উত্পাদনের উপর নির্ভর করে।জোতবানী ইউনিয়নের বিপুল শতাংশ লোক কৃষিভিত্তিক পণ্যের উপর নির্ভর করে।প্রধান শিল্পে চাল প্রক্রিয়াজাতকরণ মিলগুলিও অন্তর্ভুক্ত রয়েছে।জেলায় জমি ও শস্যের মধ্যে রয়েছে চাল, গম, ভুট্টা, আলু, বেগুন এবং টমেটো ।

## আরো দেখুন

* দিনাজপুর
* বিরামপুর উপজেলা

## তথ্যসূত্র

বিষয়শ্রেণী:বিরামপুর উপজেলার ইউনিয়ন
ট্রেন্ট মিল্টন

**ট্রেন্ট মিল্টন** ( জন্ম: ৪ মে ১৯৭২) একজন ৪১ বছর বয়সী অস্ট্রেলীয় প্যারালিম্পিক স্নোবোর্ড খেলোয়াড়। তিনি ২০১৪ সালে রাশিয়ার সোচিতে অনুষ্ঠিত শীতকালিন প্যারালিম্পিকে অস্টেলিয়ার হয়ে অংশগ্রহণ করেন। তিনি একাধারে সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। একটি মটরসাইকেল দুর্ঘনায় তিনি তার ডান পায়ের নিচের অংশ হারান এবং পরে তিনি প্যারালিম্পিকের স্নোবোর্ডিংয়ে যোগ দেন। মাত্র ১৮ মাস ট্রেনিংয়ের পরে তার আন্তর্জাতিক অভিষেক হয়। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। তিনি পুরুষদের প্যারা-স্নোবোর্ড ক্রসের ২০তম সমাপ্তকারী।

## ব্যক্তিগত জীবন
মিল্টন অস্ট্রেলিয়ার নিউ সাউথ ওয়েলস অঙ্গরাজ্যের নিউক্যাস্টলে ১৯৭২ সালের ৪ মে জন্মগ্রহণ করেন। তিনি বর্তমানে নিউ সাউথ ওয়েলসের লেক ক্যাথ-এ বসবাস করছেন। ২০১১ সালের ৫ মার্চ তিনি কাজ শেষে থেকে বাড়ি ফেরার পথে পোর্ট ম্যাককুরিতে একটি মটরসাইকেল দুর্ঘনার সম্মুখিন হন, যাতে তার ডান পায়ের নিচের অংশ ছিড়ে যায় এবং তিনি মস্তিকে আঘাত পান। তার ডান হাত ঝুলিয়ে ছিল, ফলে ডাক্তারগন তার উভয় হাত কেটে ফেলার সিদ্ধান্ত নেয়। কিন্তু পরে তা করতে হয়নি, পিছনে ইস্পাতে প্লেট বাধিয়ে দিয়ে হাত দুটি রক্ষা করতে সক্ষম হয়। এছাড়াও তিনি আঘাতে কারণে স্মৃতি হারিয়ে ফেলেন এবং প্রায় এক বছর সময় লাগে ঠিক হতে।

দুর্ঘটনার আগে তিনি একজন সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। দুর্ঘটনার পরে তিনি আগের জীবনধারা বজায় রাখতে প্যারা-স্নোবোর্ডিং শুরু করেন। এ সম্পর্কে মিল্টন বলেন- "আমি আমার শরীরের সাথে সম্পর্ক ফিরে পেতে চাই যা আমার আঘাতের পূর্বে ছিল"। তার শীতকালিন প্যারালিম্পিকে অংশগ্রহণের লক্ষে পুর্নবাসন একটি গুরুত্বপূর্ণ ভূমিকা পালন করেছে।

## স্কিং
মিল্টন ১৬ থেকে ৩২ বছর বয়স পর্যন্ত একজন পেশাদার স্নোবোর্ডার ছিলেন। শীকালীন প্যারালিম্পিকে স্নোবোর্ডিং যুক্ত করলে, ২০১৪ সালের শীতকালীন প্যারালিম্পিকে অংশগ্রহণের সিদ্ধান্ত নেয়। অস্ট্রেলিয়ার প্যারালিম্পিক স্নোবোর্ড কোচ পিটার হিগিন্সের সহায়তায় তিনি মাত্র ১৮ মাসের প্রশিক্ষণে আন্তর্জাতিক প্রতিযোগিতায় অংশগ্রহণে সক্ষম হন। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। বিশ্ব প্যারা-স্নোবোর্ড রেঙ্কিংয়ে তিনি অবস্থান ২০তম স্থান অর্জন করেন। ফ্লুর কারণে তিনি ২০১৩ সালে অনুষ্ঠিত প্যারালিম্পিকের টেস্প ইভেন্ট থেকে নাম প্রত্যাহার করে নিতে বাধ্য হন। ২০১৪ শীতকালীন প্যারালিম্পিকে অংশগ্রহণকারী অস্ট্রেলীয় প্রতিযোগীদের মধ্যে ৪১ বছর বসয়ী মিল্টন ছিলেন সবচেয়ে বয়স্ক খেলোয়াড়। তিনি পুরুষদের প্যারা-স্নোবোর্ড ক্রস ২০তম সমাপ্তকারী।

## তথ্যসূত্র

## বহিঃসংযোগ
*ট্রেন্ট মিল্টন – আন্তর্জাতিক প্যারালিম্পিক কমিটি আলপাইন স্কিং প্রোফাইল 
* ট্রেন্ট মিল্টন – অস্ট্রেলীয় প্যারালিম্পিক কমিটি প্রোফাইল 

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:২০১৪ শীতকালীন প্যারালিম্পিকে আলপাইন স্কিয়ার
বিষয়শ্রেণী:অস্ট্রেলীয় স্নোবোর্ডার
বিষয়শ্রেণী:নিউক্যাসল, নিউ সাউথ ওয়েলসের ক্রীড়াবিদ
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
আমানউল্লাহ খান (দ্ব্যর্থ‌তা নিরসন)

**[[আমানউল্লাহ খান]]** (১৮৯২–১৯৬০) আফগানিস্তানের একজন শাসক ছিলেন; (১৯১৯–১৯২৯ শাসনকাল)।

**আমানউল্লাহ খান** নামটি থেকে নিম্নের সমজাতীয় শব্দগুলি উল্লেখ করতে পারে:

* আমানউল্লাহ খান (হেরাত ধর্মত্যাগী), আফগান পশতুন যিনি গভর্নর ইসমাইল খানের কর্তৃপক্ষ চ্যালেঞ্জ করেন
* আমানুল্লাহ খান জাদুন, পাকিস্তানি রাজনীতিবিদ
* আমানুল্লাহ খান জাদরান অথবা শুধুমাত্র আমানুল্লাহ জাদরান, সাবেক তালেবান নেতা, পশতুন, আফগান সীমান্ত মন্ত্রী ও উপজাতীয় বিষয়ক ২০০১-২০০২
* আমানুল্লাহ খান (আম্পায়ার) (১৯৩৩–২০০৫), পাকিস্তানি ক্রিকেট আম্পায়ার
* আমানুল্লাহ খান (অভিনেতা), পাকিস্তানি অভিনেতা, প্রযোজক ও লেখক
* আমানুল্লাহ খান (জেকেএলএফ) (জন্মঃ ১৯৩৪), কাশ্মীরি মুক্তিযোদ্ধা
* আমানুল্লাহ খান (রাজনীতিবিদ), রাজনীতিবিদ
* আমানুল্লাহ, পাকিস্তানি কমেডিয়ান। (১৯৫০- ৬/৩/২০২০)